Saturday Night and Sunday Morning (film)
Saturday Night and Sunday Morning () je britanski crno-bijeli igrani film snimljen 1960. u režiji Karela Reisza, kome je predstavljao režijski debi. Predstavlja adaptaciju istoimenog romana Alana Sillitoea. Protagonist, čiji lik tumači Albert Finney, je Arthur Seaton, mladi mehaničar u nottinghamskoj tvornici koji sve slobodno vrijeme i zarađeni novac troši na piće i, često destruktivne, veze sa ženama, među kojima je i Brenda (čiji lik tumači Rachel Roberts), supruga starijeg kolege koju je učinio trudnom. Radnja prikazuje kako njegovo ponašanje dovede do niza problema, pogotovo nakon što započne ljubavnu vezu s mnogo mlađom i primjerenijom djevojkom Doreen (čiji lik tumači Shirley Anne Field), koja bi trebala "smiriti" i privesti "normalnom" životu. Saturday Night se zbog svoje teme - života mladih i buntovnih ljudi u tadašnjoj Britaniji - ali i pristupa smatrao ostvarenjem pokreta tzv. realizma kuhinjskog slivnika, karakterističnog za britanski film i televiziju krajem 1950-ih i početkom 1960-ih. Kritičarima je, pak, posebno u oko upala Reiszova vještina stvaranja napetosti u sceni nakon što Brendin muž otkrije za aferu, pa nagovori prijatelje da premlate Arthura, koji prije toga "zaglavi" na vrtuljku u luna-parku. Cenzorima je, međutim, daleko više pažnje izazvalo korištenje motiva abortusa, tada još uvijek ilegalnog u Britaniji; zbog toga je BBFC filmu dao X rejting. Usprkos toga, doživio je veliki komercijalni uspjeh, a godine 1961. osvojio nagradu BAFTA za najbolji britanski film.

Glavne uloge

 Albert Finney ... Arthur Seaton 
 Shirley Anne Field ... Doreen 
 Rachel Roberts ... Brenda 
 Hylda Baker ... Aunt Ada 
 Norman Rossington ... Bert 
 Bryan Pringle ... Jack 
 Robert Cawdron ... Robboe 
 Edna Morris ... Mrs Bull 
 Elsie Wagstaff ... Mrs Seaton 
 Frank Pettitt ... Mr Seaton 
 Avis Bunnage ... Žena u blizi 
 Colin Blakely ... Loudmouth 
 Irene Richmond ... Doreenina majka 
 Louise Dunn ... Betty 
 Anne Blake ... Oficir civilne zaštite
 Peter Madden ... Pijanica
 Cameron Hall ... Mr Bull 
 Alister Williamson ... Policajac
 Peter Sallis ... Čovjek u odijelu (van špice)

Izvori

Vanjske veze
  
  
 
 
 

British New Wave Essay on Saturday Night and Sunday Morning, at BrokenProjector.com. Archived at Webcite from this original URL 2008-05-08.
  Photographs of The White Horse Public House, Nottingham as featured in the film

Britanski filmovi
Dramski filmovi
Authority control 2